**5. Ovlašćenja i obaveze u postupku sprovođenja republičkog referenduma**

Ovlašćenja i obaveze Komisije, u slučaju da odlukom o raspisivanju republičkog referenduma bude ovlašćena da rukovodi njegovim sprovođenjem, utvrđeni su Zakonom o referendumu i narodnoj inicijativi i Zakonom o izboru narodnih poslanika:

1. stara se o zakonitom sprovođenju republičkog referenduma;

2. stara se o obezbeđivanju materijala za sprovođenje republičkog referenduma;

3. propisuje obrasce za sprovođenje republičkog referenduma;

4. obezbeđuje budžetska sredstva za sprovođenje republičkog referenduma,

5. utvrđuje jedinstvene standarde za glasački materijal (osim za glasačku kutiju),

6. propisuje vrstu spreja za obeležavanje prsta birača,

7. utvrđuje bliža pravila u vezi sa glasačkim mestom,

8. određuje i oglašava broj i adresu biračkih mesta u zavodima za izvršenje zavodskih sankcija i u inostranstvu,

9. obrazuje opštinske/gradske referendumske komisije,

10. daje uputstva za rad opštinskim/gradskim referendumskim komisijama u pogledu primene odredaba Zakona o referendumu i narodnoj inicijativi i usklađuje njihov rad,

11. obrazuje glasačke odbore i imenuje predsednika i članove glasačkih odbora,

12. propisuje bliža pravila o radu glasačkih odbora,

13. propisuje pravila za postupanje lica koja prate rad organa za sprovođenje republičkog referenduma,

14. omogućuje zainteresovanim posmatračima praćenje rada organa za sprovođenje republičkog referenduma,

15. objavljuje ukupan broj glasača u Republici Srbiji,

16. utvrđuje broj glasačkih listića, koji mora biti jednak broju građana koji imaju pravo izjašnjavanja na referendumu upisanih u birački spisak, kao i broj rezervnih glasačkih listića za sprovođenje republičkog referenduma,

17. bliže propisuje oblik i izgled glasačkih listića, način i kontrolu njihovog štampanja i dostavljanje i rukovanje glasačkim listićima,

18. kontroliše pripremu i overu glasačkih listića,

19. na osnovu rešenja ministarstva nadležnog za poslove uprave o izmenama u Jedinstvenom biračkom spisku po zaključenju biračkog spiska, unosi izmene (upis, brisanje ili ispravka) u izvode iz biračkog spiska i posebne izvode iz biračkog spiska,

20. utvrđuje i objavljuje konačan broj glasača u Republici Srbiji,

21. priprema za svaki glasački odbor materijal za glasanje,

22. utvrđuje bliža uputstva o merama kojima se obezbeđuje tajnost glasanja,

23. objavljuje nezvanične podatke o toku glasanja,

24. objavljuje privremene podatke o rezultatima republičkog referenduma,

25. rešava o prigovorima podnetim protiv opštinske referendumske komisije zbog nepravilnosti u postupku sprovođenja republičkog referenduma,

26. na osnovu postupka po prigovoru, poništava radnje opštinske komisije koje su nepravilno sprovedene, ako je do nepravilnosti u sprovođenju referenduma došlo postupkom opštinske komisije, i određuje da se one ponove,

27. utvrđuje i proglašava ukupne rezultate republičkog referenduma;

28. objavljuje rezultate republičkog referenduma,

29. izveštava Narodnu skupštinu o sprovedenom republičkom referendumu,

30. propisuje način korišćenja glasačkog materijala,

31. određuje način čuvanja i rukovanja glasačkim materijalom.